Likumprojekts

**Par nekustamo īpašumu atsavināšanu sabiedrības vajadzībām – Latvijas Republikas valsts robežas joslas ierīkošanai uz Latvijas Republikas un Baltkrievijas Republikas valsts robežas**

**1. pants.** Atsavināt sabiedrības vajadzībām – Latvijas Republikas valsts robežas joslas ierīkošanai uz Latvijas Republikas un Baltkrievijas Republikas valsts robežas:

1) nekustamā īpašuma "Dizaini" Indras pagastā, Krāslavas novadā (kadastra Nr. 6062 008 0250, reģistrēts Daugavpils tiesas Indras pagasta zemesgrāmatas nodalījumā Nr. 100000482005), daļu – zemes gabala (kadastra apzīmējums 6062 008 0250) daļu 0,05 hektāru platībā. Nekustamā īpašuma sastāvā esošā zemes gabala atsavināmās daļas robežas attēlotas šā likuma 1. pielikumā un atsavināmās daļas robežu apraksts dots šā likuma 2. pielikumā;

2) nekustamā īpašuma "Laucesas" Indras pagastā, Krāslavas novadā (kadastra Nr. 6062 008 0251, reģistrēts Daugavpils tiesas Indras pagasta zemesgrāmatas nodalījumā Nr. 100000473528), daļu – zemes gabala (kadastra apzīmējums 6062 008 0251) daļu 0,05 hektāru platībā. Nekustamā īpašuma sastāvā esošā zemes gabala atsavināmās daļas robežas attēlotas šā likuma 3. pielikumā un atsavināmās daļas robežu apraksts dots šā likuma 4. pielikumā;

3) nekustamā īpašuma "Baltbirzes" Katriņišķos, Ķepovas pagastā, Dagdas novadā (kadastra Nr. 6080 002 0008, reģistrēts Daugavpils tiesas Ķepovas pagasta zemesgrāmatas nodalījumā Nr. 38), daļu – zemes gabala (kadastra apzīmējums 6080 005 0006) daļu 0,48 hektāru platībā. Nekustamā īpašuma sastāvā esošā zemes gabala atsavināmās daļas robežas attēlotas šā likuma 5. pielikumā un atsavināmās daļas robežu apraksts dots šā likuma 6. pielikumā.

**2. pants.** Šā likuma 1. pantā minētie nekustamie īpašumi atsavināmi Sabiedrības vajadzībām nepieciešamā nekustamā īpašuma atsavināšanas likumā noteiktajā kārtībā.

**3. pants.** Iekšlietu ministrija šā likuma 1. pantā minētos nekustamos īpašumus normatīvajos aktos noteiktajā kārtībā nostiprina zemesgrāmatā uz valsts vārda Iekšlietu ministrijas personā.

Likums stājas spēkā nākamajā dienā pēc tā izsludināšanas.

Iekšlietu ministrs

S. Ģirģens